Kansas-territoriet

Kansas-territoriet (engelsk: Kansas Territory) var et amerikansk territorium som eksisterte fra 30. mai 1854 til 29. januar 1861. Territoriet ble opprettet som en følge av Kansas-Nebraska-loven av samme år og utgjorde området fra Missouri-grensen og vest til Rocky Mountains mellom den 37. breddegraden og 40. breddegraden.

29. januar 1861 ble delstaten Kansas ble opprettet, og Kansas-territoriets vestlige deler ble en del av Colorado-territoriet og senere en del av delstaten Colorado da denne delstaten ble opprettet i 1876.

Kansas-Nebraska-loven ble fremmet av Stephen A. Douglas fra demokratene i Illinois, og denne sørget for at deler av Great Plains-territoriet ble organisert i de to nye territoriene Kansas-territoriet og Nebraska-territoriet. Disse områdene ble da åpnet for nybyggere, noe som førte til at både Kansas og Nebraska fikk nok innbyggere til å ble tatt opp som delstater i unionen. I tråd med tenkningen i folkesuverenitetsprinsippet bestemte loven at innbyggerne disse territoriene kunne innføre slavehold om den frie befolkningen ønsket det.Transcript of Kansas–Nebraska Act (1854) Den opprinnelige folkeavstemmingen var begrensen til mannlige settlere: «alle frie hvite mannlige innbyggere over 21 år, som skal være innbygger i det aktuele territoriet, som møter de nedenfornevnte kvalifikasjonskrav, skal kunne ha anledning til å stemme i det første valget» («every free white male inhabitant above the age of twenty-one years, who shall be an actual resident of said Territory, and shall possess the qualifications hereinafter prescribed, shall be entitled to vote at the first election») Dette brøt således med Missouri-kompromisset av 1820, og i realiteten opphevet dette.

Det ble imidlertid et problem da folkesuvereniteten var skrevet inn i lovforslaget, slik at de som var valgere på dette tidspunktet skulle stemme over om en skulle tillate slaveriet eller ei. Dette førte til at både slaveri-tilhengere og abolisjonister stømmet inn i staten for å påvirke avstemningsresultatet, noe som førte til Bleeding Kansas.Nicole Etcheson, Bleeding Kansas: Contested Liberty in the Civil War Era (2006) ch 1

 Referanser 

Kategori:Stater og territorier etablert i 1854
Kategori:Stater og territorier opphørt i 1861
Kategori:1854 i USA
Kategori:1861 i USA
Kategori:Kansas-territoriet
Kategori:1854 i Kansas-territoriet
Kategori:1861 i Kansas